CELEX: 62008CN0540
Language: lv
Date: 2008-12-04 00:00:00
Title: Lieta C-540/08: Lūgums sniegt prejudiciālu nolēmumu — izteikts ar Oberster Gerichtshof (Austrija) 2008. gada 4. decembra rīkojumu — Mediaprint Zeitungs- und Zeitschriftenverlag GmbH & Co. KG / Österreich -Zeitungsverlag GmbH

21.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 69/18
            
         Lūgums sniegt prejudiciālu nolēmumu — izteikts ar Oberster Gerichtshof (Austrija) 2008. gada 4. decembra rīkojumu — Mediaprint Zeitungs- und Zeitschriftenverlag GmbH & Co. KG/“Österreich”-Zeitungsverlag GmbH
   
   (Lieta C-540/08)
   (2009/C 69/33)
   Tiesvedības valoda — vācu
   Iesniedzējtiesa
   Oberster Gerichtshof
   Lietas dalībnieki pamata procesā
   
      Prasītāja: Mediaprint Zeitungs- und Zeitschriftenverlag GmbH & Co. KG
   
   
      Atbildētājs: “Österreich”-Zeitungsverlag GmbH
   
   Prejudiciālie jautājumi
   
               1)
            
            
               Vai 3. panta 1. punkts un 5. panta 5. punkts Eiropas Parlamenta un Padomes 2005. gada 11. maija Direktīvā 2005/29/EK, kas attiecas uz uzņēmēju negodīgu komercpraksi iekšējā tirgū attiecībā pret patērētājiem un ar ko groza Direktīvas 84/450/EEK, 97/7/EK, 98/27/EK un 2002/65/EK, kā arī Regulu (EK) Nr. 2006/2004 (“Negodīgas komercprakses direktīva”) (1) vai citas direktīvas normas ir pret valsts tiesisko regulējumu, saskaņā ar kuru drukāto periodisko laikrakstu bezmaksas prēmiju pieteikšana, piedāvāšana un nodrošināšana, kā arī citu preču un pakalpojumu bezmaksas prēmiju, izņemot turpmāk norādītos izņēmumus, pieteikšana ir aizliegta, turklāt katrā atsevišķā gadījumā nav jāpārbauda šīs komercparkses maldinošais, agresīvais un citādi negodīgais raksturs, arī tad, ja šis tiesiskais regulējums neattiecas tikai uz patērētāju aizsardzību, bet arī citiem mērķiem, kuri nav ietverti direktīvas materiālās piemērošanas jomā, piemēram, plašsaziņas līdzekļu daudzveidības saglabāšanai vai vājāko konkurentu aizsardzībai?
            
         
               2)
            
            
               Gadījumā, ja atbilde uz 1) jautājumu ir apstiprinoša:
               vai ar laikraksta iegādi saistītā iespēja piedalīties laimes spēlē ir negodīga komercprakse Negodīgas komercprakses direktīvas 5. panta 2. punkta izpratnē jau tādēļ vien, ka iespēja piedalīties vismaz daļai konkrētās sabiedrības ir, lai arī ne vienīgais, tomēr izšķirošais iemesls laikraksta iegādei?
            
         
      (1)  OV L 149, 22. lpp.